b'\n_START_ARTICLE_\nLiedon S\xc3\xa4\xc3\xa4st\xc3\xb6pankki\n_START_PARAGRAPH_\nLiedon S\xc3\xa4\xc3\xa4st\xc3\xb6pankki on suomalainen, itsen\xc3\xa4inen ja paikallinen pankki, jonka on perustanut vuonna 1895 Liedon Nuorisoseura. Liedon S\xc3\xa4\xc3\xa4st\xc3\xb6pankki on Varsinais-Suomen nelj\xc3\xa4nneksi suurin pankki ja Suomen toiseksi suurin S\xc3\xa4\xc3\xa4st\xc3\xb6pankki (huhtikuu 2014). Pankki toimii seitsem\xc3\xa4ll\xc3\xa4 paikkakunnalla kymmenen konttorin voimin. Henkil\xc3\xb6kuntaa pankissa on noin 110 ja asiakkaita 54\xc2\xa0200. Liedon S\xc3\xa4\xc3\xa4st\xc3\xb6pankki on osa valtakunnallista S\xc3\xa4\xc3\xa4st\xc3\xb6pankkiryhm\xc3\xa4\xc3\xa4. Pankki on l\xc3\xa4ht\xc3\xb6isin nimens\xc3\xa4 mukaisesti Liedon kunnasta, mutta nykyisin p\xc3\xa4\xc3\xa4konttori on Turussa.\n_START_SECTION_\nAvainlukuja\n_START_PARAGRAPH_\nVuonna 2013 pankin tase oli 815,5 miljoonaa euroa, talletukset 599,9 miljoonaa euroa, luotot sis\xc3\xa4lt\xc3\xa4en v\xc3\xa4litetyt luotot 750,7 miljoonaa euroa sek\xc3\xa4 yritysten ja yhteis\xc3\xb6jen luotot 161,2 miljoonaa euroa. Vakavaraisuusprosentti oli 23,73\xc2\xa0% (lakis\xc3\xa4\xc3\xa4teinen minimi 8\xc2\xa0%), liikevoitto 7,0 miljoonaa euroa ja tilikauden voitto 2,3 miljoonaa euroa.'